It nae dien dat magriete vanden dijke maerte jans everaerts met henricke
mynne hue borghe in rechte comen es voir meye ende scepen van loven
jeghe arnde de putte als gheleyt tot den goede have ende erve jans everaerts
ende jans wijlen hoenaerts voir de tenne van scepen brieve van loven spreken
van ii rinssche guld lijftochten ten live arnts voirs ende pastasie sijnre docht
als vander haven h na bescr Te weten inden yesten een zijdele een scrijne
een zaghe en iiii ketelen i panne v tynne schotelen iii panne i scoep
iiii camne twee potte ende een hantvat i baudelee een somvat i lavoir
ende ii gansepanne en noch een lavoir een zijde een stermsel eene hael
ii roestete een yse eene disch eene brantrode drie bedden mette coetssen
drie scrijne eene zeetel It een scaprerde drie stoete twee wijncuypen
een vleeschbat en een poinsoen It eene morsel eene stoetel een moelge
een rynne It ii gardebrasse ii pothuyne een coffer een halstvat i molevat
eene zeetel zeel i cokere ii haspe i spiet i vlieschvat i coe i hiese
i calf i rijck i gaffele i sceppe ende ii k de welke die voirs
margriete meynde dat huer toebehoirde ende sculdich waen te volghen
want jan everaerts haer die selve haeflike goede voir scepen van arschot
vcocht hadde voir eene zeken prijs vanden welke de selve jan hem voir
de selve scepen bekint hadde vnueght te sijne langhentijt voir den beleyde
artts voirs dair op de voirs arnt antwerde seggen al eest alsoe dat tvoirs
vercope dwelck de voirs mangriete voir huer nempt gheschiet mach sijn
Soe es nochtans de selve jan everaerts vcoepe in die selve have
bliven sitten die possesseren ende hanterende niet wedstaende den vcope
voirs tot den daghe vande beleyde ende tot den daghe toe van heden
bieden dat te thoenen Ende na dat de selve arnt ghewese es tot sijne
en ten dage van thoenen hij sijns thoenisse
thoenisse volquam Soe es met vonisse ghewesen dat na aensprake
vantwerde en thoenisse die voirs haeflijke goede en vliegen erve den
voirs arnde ende sijne beleyde volgen sullen tot sijnd wettigher schout
behoef cor roelants blanckt zande ouderogghe vynck maii xv
vonis tusschen barbelen grueninx in deen zijde Ende henricke clanssien
in dande als van xii tonnen appelen die de voirs henrick der voirs
barbele vcocht ende inde vastene lestlede ghelevt soude hebbe vande
welken sij alnoch begheerde ende vsochte leveringe te hebben Ende
vanden welken de selve henrick meynt ongehouden te zijne want hij
met furbele tactaet ghemaect hadde van afcoepe ende rou coep dair
af ghegeven Ende ten uutsten thoenisse in beyden zijden gehoirt sijnde
Es ghewijst dat henrick der aenspraken ongehouden sal sijn cor eisd